text: Motorvejen er igen åben for trafik
  09 september 2015 kl. 19.13
  Flygtningene har nu forladt E45, og politiet har derfor åbnet motorvejen for almindelig trafik.
  Syd- og Sønderjyllands Politi oplyser, at der nu igen kan køres på E45.
  De omkring 300 flygtninge, som siden onsdag formiddag har bevæget sig nordpå ad motorvejen fra Padborg, har forladt vejen ved Rødekro.
  I løbet af dagen er flere grupper blevet kørt tilbage til Frøslev efter eget ønske. De resterende forlod motorvejen ved Rødekro. Herfra er endnu en gruppe kørt tilbage til Frøslev. Der er i området et antal udlændinge, som er på egen hånd i området, og som politiet ikke umiddelbart har kontakt til.
  På togstationen i Padborg sidder fortsat en gruppe, som ikke ønsker at samarbejde med politiet eller at flytte sig. Derfor er togdriften over Padborg fortsat indstillet.
  Her kan du se, hvordan det så ud, da flygtningene forlod motorvejen. (Varighed: 00:20 min.)
  Da de vandrende på motorvejen har forladt den ved Rødekro, er hele den sønderjyske motorvej nu åben for trafik igen #politidk
  
  